Altimet

Yang Berhormat Tuan Syed Ahmad bin Syed Abdul Rahman Alhadad atau lebih dikenali sebagai Altimet (lahir 27 November 1978) merupakan seorang komposer, penulis lirik, pelakon, penyanyi rap serta ahli politik Malaysia. Beliau ialah bekas ahli kumpulan Teh Tarik Crew yang meraih kejayaan antara 1999 dan 2007. Beliau telah mengumumkan bahawa kerjaya beliau sebagai seorang penyanyi setelah hari lahirnya yang ke-40 telah tamat, namun masih akan menerima tawaran mengarang lagu bagi pihak lain.

Awal hidup dan pendidikan 
Altimet dilahirkan pada 27 November 1978 di Petaling Jaya, Selangor dan merupakan anak kepada pasangan Syed Abdul Rahman bin Syed Ali Alhadad dan Sharifah Jamalah binti Syed Agil Alsagoff. Beliau mendapat pendidikan awalnya di Sekolah Kebangsaan Subang Jaya dan Sekolah Kebangsaan Raja Muda, Shah Alam dan melanjutkan pelajaran di peringkat menengah di Sekolah Menengah Kebangsaan (Lelaki) Bukit Bintang, Petaling Jaya dan Maktab Rendah Sains Mara Muar, Johor.

Beliau kemudiannya melanjutkan pengajian di peringkat universiti di Universiti Perubatan Antarabangsa di Bukit Jalil, Kuala Lumpur. Altimet mula didedahkan dengan muzik hip hop sejak berusia 11 tahun, minatnya berputik semasa mendengarkan lagu "Bring The Noise" nyanyian Anthrax dan Public Enemy.

Kerjaya muzik 

Altimet memulakan kerjaya muzik dengan menganggotai kumpulan Teh Tarik Crew yang ditubuhkan pada 1999. Ia turut disertai oleh Mizz Nina, DJ Fuzz dan Fiquetional. Sepanjang bersama kumpulan ini, Altimet menerbitkan tiga album bersama TTC, Are We Rap Stars Now (1999), How's The Level? (2002) dan What's Next? (2004). Selepas kumpulan itu dibubarkan pada 2007, beliau memulakan kerjaya secara solo.

Pada November 2013, Altimet bekerjasama dengan penyanyi Singapura, Awi Rafael menerusi lagu "Kalau Aku Kaya".

Pada tahun 2016, Altimet tampil dengan single "Memang Mudah" di mana beliau bekerjasama dengan rapper, Sasi The Don dan Maya Hanum. Lagu itu dirakamkan sempena ulang tahun ke-9 syarikat pengiklanan, Mudah.my.

Beliau merupakan pemenang trofi kategori Persembahan Terbaik menerusi lagu "Amboi" pada Anugerah Juara Lagu (AJL) Ke-32 pada 11 Februari 2018.

Beliau menamatkan kerjayanya sebagai seorang penyanyi pada hari lahirnya yang ke-40 pada 27 November 2018. Namun begitu, beliau masih tetap menulis lagu untuk penyanyi-penyanyi lain. Konsert The Last Altimet Show yang ditunda sehingga Februari 2019 merupakan penampilan terakhirnya dalam dunia nyanyian.

Penceburan lain

Perniagaan 
Altimet mengusahakan jenama pakaian berkonsep Islam untuk orang lelaki dan kanak-kanak di bawah label "Benua Clothing" bersama seorang rakan kongsi yang juga kawan rapatnya, Mohd Nizar Manaf. Label ini mula beroperasi pada awal Mei 2014. Selain itu, beliau turut menguruskan salah satu cawangan kedai gunting rambut Joe Flizzow.

Beliau juga mengumumkan akan menubuhkan sebuah francais kedai gunting rambut dan melabur dalam syarikat piza dan aplikasi pembelajaran al-Quran, Recite.

Penampilan lain
Altimet merupakan antara 120 selebriti popular tanah air yang menjayakan projek insiatif muzik di bawah kendalian Pete Teo, Malaysian Artistes For Unity (MAFU) yang bertujuan bagi meraikan kepelbagaian budaya dan idea Bangsa Malaysia menerusi lagu dan video. Selebriti yang terlibat termasuk Afdlin Shauki, Awie, Ning Baizura, Jason Lo, Sharifah Amani, Adibah Noor, Maya Karin dan lain-lain. 

Beliau merupakan salah seorang dari 10 duta baharu 1M4U. Altimet menjadi pelakon dalam filem Rentap sebagai penampilan khas dan menjadi pelakon utama dalam PU Wid di Astro Oasis dan Astro Maya HD.

Selain itu, beliau juga muncul dalam pementasan teater Ola Bola The Musical memegang watak sebagai Sarjan Ahmad.

Kerjaya politik 

Altimet secara rasminya menyertai PKR pada April 2021, dengan salah satu tujuan utama ingin melihat ketua PKR, Dato Seri Anwar Ibrahim menjadi pemimpin negara serta mengukuhkan penglibatan bidang kesenian dalam politik negara.  Pada 2023, beliau menjadi calon bagi pihak Pakatan Harapan – gabungan parti PKR – dalam pilihan raya negeri Selangor 2023 di Lembah Jaya.

Keputusan pilihan raya

Kehidupan peribadi 
Altimet telah berkahwin dan mempunyai tiga orang anak. Beliau mendedahkannya dalam satu laporan Hlive: -

Diskografi 

Album studio
First Among Equals (2007)
Kotarayaku (2014)
Air (2018)
O (2018)

Filemografi

Filem

Drama

Televisyen

Teater

Muzik video

Konsert dan jelajah 
 The Last Altimet Show (2019)

Anugerah dan pencalonan

Rujukan

Pautan luar 

Orang hidup
Penyanyi lelaki Malaysia
Kelahiran 1978
Orang dari Selangor
Penyanyi bahasa Inggeris di Malaysia
Orang Malaysia berketurunan Melayu
Muslim Malaysia
Penyanyi berbahasa Melayu
Alumni Universiti Perubatan Antarabangsa
Anggota Parti Keadilan Rakyat
Ahli Dewan Negeri Selangor ke-15